google/wiki40b huggingface dataset:
Laura Ingalls

Tidlig liv

Hun ble født i Brooklyn, New York 14. desember 1893 til Francis Abbott Ingalls   i og Martha Houghtaling (1865-19??). Martha var datter av David Harrison Houghtaling fra Kingston, New York, som var en etterkommer av Jan Willemsen Hoogteling, som kom i Ny Amsterdam den ). mai 9, 1661.
Om sin mor skrevLaura skrev: «Min mor hadde til tider dårlig helse, og var svært emosjonell uten tilstrekkelig selvdisiplin; bortskjemt av foreldrene som mente at hun var fantastisk og kunne mestre hva som helst . Strålende på mange områder hadde hun den egenskap jeg synes var mest spennende ved den amerikanske karakter, evnen til å mestre problemer og gjøre det umulige. Jeg vokste opp under en slik innflytelse.»

Søsken

Hennes bror var Francis Abbott Ingalls II (1895-1978) som også var født i Brooklyn. Francis registrerte seg til det militære  mens han gikk på en militær skole i Tuxedo Park, New York som menig i infanteriet. Han var offiser i både Første verdenskrig og Andre verdenskrig. Francis giftet seg med Mabel Morgan Satterlee (1901-1993) på 19. september 1926. Mabel var datter av Herbert Livingston Satterlee og Louisa Pierpont Morgan, datter av J. P. Morgan.

Luftfart

Hennes mest kjente flyginger ble foretatt i 1934 som ga henne en Harmontroféet. Ingalls fløy i en Lockheed Air Express  fra Mexico til Chile, over Andesfjellene til Rio de Janeiro, videre til Cuba og deretter til Floyd Bennett-Field i New York. Det var den første flyving over Andesfjellene utført av  en amerikansk kvinne. Hun foretok den første solo flytur rundt Sør-Amerika i et landfly og den første flyturen foretatt av en kvinne fra Nord-Amerika til Sør-Amerika, og satte en kvinnes distanserekord på 17 000 km.
European Cup Winter Throwing 2010

European Cup Winter Throwing 2010 ble arrangert 20. og 21. mars 2010 på Stade Fernand Fournier i Arles i Frankrike. Dette var den tiende utgaven av denne konkurransen.  Arrangør var European Athletics Association og Fédération française d'athlétisme (Det franske friidrettsforbundet).
Konkurransen var både for senior og U23 junior.
Den persiske sibylle

Den persiske sibylle er en sibylle som ble sagt å være den profetiske prestinne som presiderte over det apolloniske orakel. Hennes stedsplassering er temmelig vag, vag nok til at hun også kalles den babylonske sibylle. 
Den persiske sibylle skal ha forutsagt Aleksander den stores hærtog og erobringer. Den persiske sibylle, som skal ha båret navnet Sambethe, skal ha vært i slekt med Noa. 
Den reisende geografen Pausanias fra 100-tallet e.Kr., som besøkte Delfi, nevner fire sibyller. Én av dem kaller han den hebraiske sibylle, og sier om henne at hun var:
«oppdratt i Palestina og kalt Sabbe, faren het Berosus og moren het Erymanthe. Boen sier hun var babylonier, mens andre kaller henne en egyptisk sibylle.» 
Den middelalderske bysantinske encyklopedien Suda hevder at den hebraiske sibylle er forfatterinne av de sibylliske orakler.
Kosan

Administrativ inndeling

Fylket er delt inn i en ŭp (småby) og 24 ri (landsby).
Warner Bros. International Television Production

Warner Bros. International Television Production er et internasjonalt TV-produksjonsselskap og en divisjon under Warner Bros. Television i Time Warner-konsernet.  
I Norge er selskapet representert med Warner Bros. International Television Production Norge som ble etablert i 2014 etter at Warner Bros. kjøpte opp nederlandske Eyeworks og dermed overtok Eyeworks Dinamo, tidligere Dinamo Story.
Israels flagg

Israels flagg består av en davidsstjerne og to horisontale blå striper på hvit bunn. Blåfargen i flagget varierer fra marineblå til lyseblå, på grunn av uklar flagglovgivning. Flagget skal symbolisere en davidstjerne på et jødisk bønneskjerf (tallit).
Israels handelsflagg og orlogsflagg er forskjellige fra nasjonalflagget. Begge har helt blå flaggduk, men handelsflagget har davidsstjernen i en hvit oval nærmest stangen der orlogsflagget har stjernen satt i en hvit trekant plassert ved stangsiden.

Historie

Flagget ble først vist under Rishon-LeZion i 1885, og så under den første sionistkongressen i Basel, Sveits i 1897. Flagget ble presentert av David Wolffsohn, og tok utgangspunkt i talliten. Flagget ble offisielt Israels flagg den 28. oktober 1948, seks måneder etter Israels uavhengighetserklæring i 1948, selv om David Ben-Gurion hadde flagget ved sin side da den ble opplest.
EasyJet Switzerland

Historie

Flyselskapet ble etablert som TEA Basel den 18. mai 1988 og begynte med sine flyvninger den 23. mars 1989. Det opererte som en del av TEA-gruppen i de første årene, noe som betydde at det fikk tilgang til charterflyvninger til en rekke europeiske destinasjoner. I mars 1998 kjøpte easyJet 40% av aksjene i flyselskapet, som deretter inngikk en franchise-avtale den 1. april 1999. I 2013 var flyselskapet eid av private investorer (51%) og easyJet plc (49%), og det hadde 770 ansatte.

Destinasjoner

easyJet Switzerland flyr hovedsakelig til en rekke destinasjoner i Europa, men har også et lite antall ruter til destinasjoner i Asia og Afrika. Sharm el-Sheikh og Tel Aviv er to eksempler på sistnenvte type ruter.
Suzhou

Historie

Suzhou er Wu-kulturens vugge og en av de eldste byene ved Yangzielvens nedre løp. Omkring 500 år før Kristus, mot slutten av Shang-dynastiet, bodde det her stammefolk som gikk under fellesbetegnelsen «Gou Wu». I 514 f.Kr., i Vår- og høst-perioden, etablerte kong Helu av Wu det som senere skulle bli kalt Suzhou. Han kalte byen «Helus store by». I 496 ble kong Helu begravd i Huqiu (Tigeråsen) her. I 473 ble Wu beseiret av Yuekongedømmet, et østenforliggende rike. Men allerede i 306 f.Kr. ble Yue oppslukt av Chu-kongedømmet, og dermed var Suzhous første gullalder over. Under Qin-dynastiet var byen rett og slett bare et fylke ved navn Wu. Xiang Yu gikk til opprør her i 209 f.Kr.; Qindynastiet ble styrtet.
Under Sui-dynastiet fikk byen navnet Suzhou (i 589).
Da Kinas Store kanal (Keiserkanalen) var fullført, hadde Suzhou fått en overordentlig strategisk betydning handelsmessig. Den ble en av de mest fremtredende industrielle og merkantile sentra i den sørøstlige kystregion.
Under Tang-dynastiet konstruerte i 825 Bai Juyi, en stor dikter, Shantangkanalen som forbandt byen med det nærliggende Huqiu. I 1035 ble Konfuciustempelet grunnlagt.
I februar 1130 kom jin-hæren fra nord og plyndret, ødela og slaktet ned befolkningen, og i 1275 fulgte mongolenes invasjon med nye alvorlige ødeleggelser, blant annet av kongebyen (innerst i den muromkransede bykjernen, ødelagt tidlig under Ming-dynastiet i 1367).
Men etterhvert kom byen til hektene igjen, og blomstret på nytt senere i Ming-perioden og under Qing-dynastiet. Men i 1860 ble den rammet av nye katastrofer under Taipingopprøret. Taipingerne inntok byen, og den forble på deres hender til november 1863 da Den alltid seierrike hær under Charles Gordon gjenerobret den.
Den ble også hardt rammet da japanerne invaderte i 1937.
Fra 1950-tallet har det pågått omfattende restaurering og gjenoppbygging. I 1981 ble Suzhous gamleby designert som en av de fire kinesiske byer som skulle prioriteres høyest hva gjaldt vern om deres historiske og kulturelle arv. De andre tre byene var Beijing, Hangzhou og Guilin.
I byen ligger også Baodai-broen som ble bygd i 806.

Samferdsel

Byen ligger ikke bare ved Keiserkanalen og ved Kinas viktigste naturlige vannvei Chang Jiang, men er også stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan og Nanjing.
Beijing-Shanghai høyhastighetstog har også stoppested her.
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Hovedkvarteret til bussprodusenten Higer ligger i Suzhou.
Rosshag vannkraftverk

Rosshag vannkraftverk er et vannkraftverk i Østerrike. Den er anlagt i Zemm / Ziller. Det er et såkalt pumpekraftverk med et øvre og et nedre vannmagasin. Byggingen av kraftverket og demningene startet i 1965 og var ferdig i 1972. Installert vannkrafteffekt er 231 MW. Årlig produksjon fra anlegget er 0,31 TWh elektrisk kraft.
Bruno Cortez

Landslaget

Bruno Cortez spilte 1 landskamp for Brasils herrelandslag.
Rått Parti

Handling

Mark Kaminsky (Schwarzenegger) har en kjedelig og rutinepreget jobb som sheriff i en småby i Nord-Carolina. Kona hater stedet, men det er ikke så mye Mark kan gjøre med situasjonen siden han ble kastet ut av FBI etter en voldsepisode. Så en dag får han muligheten til å komme tilbake – det er bare en hake; han må med eget liv som innsats infiltrere en skruppelløs organisasjon i Chicago ledet av mafiabossen Luigi Patrovita. Kaminsky blir «drept» i en eksplosjon og tar ny identitet. Som Joseph P. Brenner får han innpass hos Patrovita, men nestelederen Max er mistenksom. Han beordrer Monique Tyler til å bli bedre kjent med Brenner og rapportere alt hun finner ut om inntrengeren. Det gir ikke resultater, men via politiet klarer Max å avsløre at Brenner ikke er den han påstår. Brenner beordres til å være med på et attentat, men oppdager snart at målet er FBI-sjef Shannon – og ham selv. Kaminsky må forberede sin siste kamp.

I Norge

CINERAMAs gav den terningkast fire i 2009. Anmelderen mente at oppbygningen av historien var noe tam og at det tidvis går litt fort i svingene i narrasjonen. Anmelderen skrev følgende: «Dette er kanskje ikke en knallgod film, og heller ikke av Schwarzeneggers beste, men med en god dose 80-tallssjarme og –estetikk så er ”Raw Deal” en fornøyelse av actionspekket tull. Store mengder grafisk vold og et testosteronnivå som overstiger bodybuildernivå gjør filmen til en underholdende fornøyelse».
Dagbladets anmdleder gav den terningkast 2.
Storm-klassen (1965)

Ytelse og konstruksjon

Flåteplanen av 1960 forutsatte 23 kanonbåtfartøyer av liten størrelse, med mindre havgående egenskaper, men til beskyttelse av kysten mot en eventuell invasjon. Båtene skulle bygges i Norge ved norske verft. 
Skroget som ble utprøvet hadde en svært rett baug i forhold til det man ser på senere båter, og dette var en av utbedringene som ble foretatt i forhold til prototypen «Storm». Storm gjorde tjeneste som testfartøy frem til 1967, da den ble utrangert. Den lå en lengre tid ved Haakonsvern, men ble senere solgt. 
Båtene skulle forhindre fiendtlige styrker å trenge inn til kysten, og kunne ta ut mål som hensiktsmessig kunne ødelegges med kanonild – de var ment å samarbeide tett med torpedobåtene i Tjeld-klassen og opererte i skvadroner med 3 – 4 kanonbåter og samme antall torpedobåter. Senere fikk man også Snøgg-klassen og Hauk-klassen torpedobåter til erstatning for Tjeld-klassen.

Bevæpning

Opprinnelig var fartøyklassen utstyrt med to kanoner – en L/50 Bofors kanon på 76 mm forut, og en 40 mm L/70 Bofors kanon akterut. L/50 var bygget for å ta ut landmål/overflatemål, mens L/70 var beregnet på luftmål. 
Da Penguin-missilet ble utviklet og tatt i bruk på slutten av 60-tallet, ble disse integrert på Storm-klassen. Missilene ble plassert i seks ramper på akterdekket til Storm-klassens fartøyer, og dette økte fartøyenes kampverdi dramatisk. Senere ble antallet utskytningsramper redusert til fire.
For You Blue (sang)

Get Back sessions - 7. & 9. januar 1969

Det første opptak som finnes av «For You Blue» er fra 7. januar 1969 i Twickenham Film Studios. Harrison får ikke noen entusiastiske tilbakemeldinger fra verken John Lennon og Paul McCartney der og da; noe Harrison slet med hver gang han presenterte en ny sang for sine kollegaer spesielt i den perioden. Han prøver å gå igjennom sangen flere ganger, men stemningen mellom medlemmene i Twickenham Film Studios er dårlig. To dager senere går det en smule bedre, og Lennon og McCartney er med på enkelte gjennomkjøringer. McCartney prøver seg fram på både piano og bass.

Innspilling

«George's Blues (Because You're Sweet and Lovely)» var tittelen da de spilte den inn 25. januar 1969 i Apple Studios. Seks tagninger med Harrison på akustisk gitar og vokal, Lennon på lap steel gitar, McCartney på piano og Ringo Starr på trommer. I solopartiet starter Lennon først på sitt instrument (som er plassert på fanget hans), og etter hvert tar McCartney over.
10. mars 1969 startet Glyn Johns med å mikse sangene til det planlagte albumet Get Back som ikke ble utgitt offentlig. Derimot havnet den på bootlegs.. Og det viser seg at opptaket som havnet på sådanne, også inneholder bass. Den høres kun på avslutningen av hvert vers. Ergo må enten Harrison eller McCartney ha lagt på denne før Johns startet arbeidet. Dette kortvarige bassriffene høres også på Let It Be og Let It Be... Naked.
8. januar 1970 var Harrison i Olympic Sound Studios i London for å legge på ny vokal. Ved siden av dette la han også til kommentarer over instrumental-pariet. 
På albumet Let It Be høres en kommentar fra Lennon rett forut før «For You Blue» starter. Ifølge Mark Lewisohns bok, sier Lennon «Queen says no to pot-smoking FBI movement» (Ifølge Doug Sulpys bok sier Lennon «members» og ikke «movement»). Denne uttalelsen ble fanget opp 8. januar 1969 mens de var i Twickenham Film Studios, og var det eneste opptaket derfra som ble tatt med på albumet.
17. november 2003 kom albumet Let It Be... Naked ut. Det som skiller versjonene fra Let It Be og Let It Be... Naked er at lydbildet er snudd i forhold til hverandre. På Let It Be er eksempelvis pianoet plassert til høyre i lydbilde, men på Let It Be... Naked er det plassert til venstre. Ellers er Harrisons akustiske gitar mikset vekk på Let It Be med unntak av introduksjonen. Lennons kommentar i starten er ikke med på Let It Be... Naked.
En versjon av «For You Blue» er med i filmen Let It Be. Her ser man at Harrison bruker capo på femte bånd på sin akustiske gitar. Lennons kommentar («Queen says no to pot-smoking FBI movement») er også med i filmen, men er adskilt fra fremførelsen av «For You Blue».
Victor Pálsson

AGF

Pálsson har god teknikk og spilleforståelse, kombinert med en sterk fysikk, og det var store forventninger til ham i AGF. Han ble utnevnt til det største islandske talentet i hans årgang av Brian Steen Nielsen, og signerte i 2007 en treårskontrakt med det danske laget.

Liverpool

1. januar 2009 ble det kjent at Pálsson snart var klar for en overgang til det engelske storlaget Liverpool. Noen dager senere var overgangssummen på £300.000 avtalt mellom klubbene. Overgangen ble endelig bekreftet 9. januar, samtidig med at Pálsson signerte en kontrakt med Merseyside-klubben fram til 2011.
Pálsson fikk sin første kamp i den røde trøyen i en reservelagskamp mot Manchester United 29. januar 2009, der han fikk spille ca. 15 minutter som innbytter.

Hibernian

Torsdag 27. januar 2011 meldte Victor Pálsson overgang fra Liverpool FC til den skotske klubben Hibernian FC. Pálsson skrev under på en 18 måneder lang kontrakt med hovedstadslaget i Skottland, etter at han bare hadde seks måneder igjen av sin kontrakt med Liverpool FC. Pálsson ble umiddelbart en hit i Skottland. Han var banens beste spiller både i debutkampen sin for Hibs borte mot Dundee United søndag 30. januar 2011 og i hjemmedebuten på Easter Road mot St. Mirren onsdag 2. februar 2011. Manager Colin Calderwood lovet umiddelbart å bygge sitt nye Hibernian-lag rundt Pálsson. 12. februar 2011 scorte han sitt første mål for Hibernian FC med et straffespark i 2-1-seieren over Kilmarnock FC. Prestasjonene utover våren 2011 var noe varierte.

Landslagsspill

Pálsson har spilt U17 for Island og ble i 2008 plukket ut til U18-laget. I 2009 spilte han tre kamper for det islandske U19-landslaget og ble samme år tatt ut til U21-landslaget. I 2010 spilte Pálsson alle kampene for det islandske U21-laget.
Gangster

En gangster er en forbryter, særlig en yrkeskriminell som er medlem av en forbryterbande, det vil si en person som tilhører en gjeng som lever av organisert kriminalitet. Ordet brukes også om amerikanske rappere som tilhører gangster-rapen, en musikalsk sjanger innen hiphop-kulturen.

Etymologi

Ordet gangster er et amerikansk slanguttrykk som er dannet av det engelske gang, som betyr «gjeng» eller «bande». Gangster betyr altså «gjengmedlem» eller «banditt». Begrepet er kjent fra 1896, men ble særlig utbredt i forbudstida på 1920- og 1930-tallet i USA da smuglerbandene fikk stadig større makt over den organiserte kriminaliteten. Ordet har en litt videre betydning i dag og kan brukes om etablerte vanekriminelle i et storbymijø selv om de ikke tilhører en gjeng. Gangster viser da både til beskjeftigelsen og livsstilen som følger med et kriminelt bymiljø.
Amerikanske rapartister som synger om vold, sex, dop og gateliv i storbyen kalles ofte gangstere og sjangeren gangster-rap. Begrepet gangster rap ble først gang brukt i 1989 og året etter i formen gangsta rap.
Gangster kan på norsk også brukes spøkefullt om rampete gutter.

Historikk

Forløperne for det amerikanske gangstervesenet var først og fremst storbygjengene i New York på 1800-tallet og innvandrede medlemmer av den sicilianske mafiaen. Disse gjengene kom til å dominere kriminelle miljøer i flere byer i USA, særlig under  brennevinsforbudet fra 1920 til 1933 da de store gangster- og mafiasyndikatene ble etablert med sprit-smugling som hovednæring.
Av berømte gangsterledere kan nevnes John Dillinger og Al Capone fra 1930-tallet, Bugsy Siegel (1906–1947) noe seinere og Frank Costello fra 1940-tallet.
Gangstervirksomheten kan omfatte all slags organisert kriminalitet eller gjengkriminalitet, deriblant smugling, utpressing, bestikkelser, ulovlig spill, forsikringssvindel, hallikvirksomhet, menneskehandel, salg av narkotiske stoffer og våpen, ran, innbrudd og drap.

Gangstere i populærkulturen

Siden 1920-tallet har avislesere fått lese fascinerende historier og spennende kriminalsaker om gangstere, og miljøet har vært et yndet motiv i vestlig populærkultur, først og fremst i en lang rekke krimbøker og spenningsfilmer. Virksomheten har som regel blitt både idyllisert og karikert, og begrepet gangster har ofte representert noe typisk amerikansk, moderne og storbyaktig.
Kokestokk

Kokestokk er et gammelt landbruksredskap som før i tiden ble brukt til å planere jordflater. Det er en valse av tre, festet på en aksel, og med et drag slik at det kan trekkes av en person eller en hest. Kokestokken rulles over harvet og tilsådd jord for å slette overflaten og pakke jorden rundt såkornet/frøet slik at fuktigheten i jorda beholdes. Kokestokken av tre er i moderne landbruk erstattet av en ringtrommel i jern.
Eumorphocerus

Utseende

Middelsstore, avlange, mørke praktbiller. Pronotums ytterkanter kan være oransje. Antennene er perlekjede-formede, pronotum rundet, dekkvingene jevnbrede.

Utbredelse

Artene er utbredt på Madagaskar.
Wesselburens amt

Wesselburens amt (tysk: Amt Kirchspielslandgemeinde Wesselburen) var et amt i kretsen Ditmarsken i delstaten Schleswig-Holstein, Tyskland.
Gradert informasjon i Norge

Gradert informasjon i Norge reguleres av sikkerhetsloven og beskyttelsesinstruksen. Gradert informasjon er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte en sikkerhetsklarering.

Offentlighetsloven

Offentlighetsloven omhandler ikke gradert informasjon, men gir mulighet til å unnta informasjon fra offentliggjøring.
Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.
Den tidligere offentlighetsloven Lov om offentlighet i forvaltningen av 1970 ble opphevet 1. januar 2009 samtidig som gjeldende lov trådte i kraft.
Rao

Rao (kinesisk: 饒, pinyin: Ráo) er et kinesisk etternavn. Det har sin opprinnelse i områdene rundt dagens Linfen i provinsen Shanxi.
Hexarthrius forsteri

Utseende

En stor og kraftig (hannen 36-81 millimeter), blank, svart hjortebille med brune dekkvinger. Hannens kjever er lange, krumme, med fine tenner langs innerkanten og tre store tenner i spissen. Hodet har antydning til en V-formet tverrkjøl i den bakre delen. Antennene er nokså tynne, med en liten, seks-leddet vifte. Pronotum er rektangulært, mye bredere enn langt. Hunnen er helt svart, mye mindre enn hannen, uten påfallende forstørrede kjever. Hunnen er nokså bred, blankt svart, hodet fint punktert.

Levevis

Larvene utvikler seg i råtne trestammer.

Utbredelse

Arten er kjent fra Assam, Meghalaya, Bhutan og Myanmar.
Tweed run

Tweed Run (også kalt Tweed Ride) er en serie sykkelløp som arrangeres i byer rundt om i verden. Deltagerne forventes å stille i klassiske britiske sykkelantrekk, særlig i tweed-plagg som for eksempel drakt, dress  eller eplenikkers (plus four). Alle typer sykler kan brukes i en Tweed Run, men det oppfordres til bruk av klassiske, eldre sykler eller moderne sykler i gammel stil. Også såkalte veltepetter-sykler er svært velkomne.
Det første offisielle tweed run i London ble arrangert den 24. januar 2009. Det digitale syklist-forumet London Fixed Gear and Single Speed ble brukt til å organisere sykkelløpet. Det neste fant sted den 10. april 2010, med omkring 500 deltagere.

Danmark

I København i Danmark har man i flere år arrangert tilsvarende sykkelløp i september måned, under navnet Tweed Run. Etter hvert har det også blitt årlige Tweed Runs i byen Odense.

Andre tweed runs/rides

Etter at det første Tweed Run ble arrangert i 2009 har det funnet sted tilsvarende sykkelløp i en rekke byer verden over.

Europa

Fredrikstad,Birmingham, Glasgow og Manchester (Storbritannia); 
Helsingfors; Moskva; St. Petersburg, Russia; Paris; Pescara (Italia); Riga (Latvia); Oldenburg, Osnabrück 2015 Berlin og Stuttgart (Tyskland); Wien; Budapest; Rotterdam; Stockholm og Malmö; Spetses (Hellas); Kharkiv (Ukraina)

USA

Milwaukee (Wisconsin); Alpena (Michigan); Athens (Georgia); Bloomington (Indiana); Boston; Chicago; Chico (California); Columbus (Ohio); Curitiba (Brasil); Dallas (Texas); Des Moines (Iowa); Quad Cities; Durango (Colorado); Flagstaff (Arizona); Sanford og St. Petersburg (Florida); Lexington, Kentucky; Louisville, Kentucky; Minneapolis; Kansas City, Missouri; Rochester, New York; Sacramento, California; San Francisco; Philadelphia; Portsmouth (New Hampshire); Traverse City, Michigan; Washington, D.C.; Oakland (California); Portland, Oregon

Canada

Toronto; Calgary, Alberta (Canada), Victoria, British Columbia; Windsor, Ontario

Øvrige deler av verden

Fremantle, Western Australia; São Paulo; Sydney; Tokyo; Chihuahua (Mexico) 
I mange tilfeller dreier det seg om årlige løp. I noen tilfeller er det tale om sykkelløp til inntekt for et veldedig formål, som for eksempel Malmö Tweed Ride.
Daigo Nishi

Japans herrelandslag

Daigo Nishi har spilt én landskamp for Japans herrelandslag.
Rikspartidag for seier

Rikspartidagen i 1933 var en partikongress for det tyske, nasjonalsosialistiske partiet NSDAP i Nürnberg i 1933. Samlingen var den første etter at partilederen Adolf Hitler var blitt Tysklands rikskansler 30. januar samme år. Slagord og tittel for dagene var «Riksdagene for seier» (Reichsparteitag des Sieges), som skulle markere den nasjonalsosialistiske maktovertakelsen og seieren over Weimarrepublikken. Arrangementetet foregikk fra 30. august til 3. september.
Dette var også første gang rikspartidagene ble gjennomført i Nürnberg etter at Hitler hadde gjort byen til offisiell sted for riksdagene. Det er anslått at kostnadene for riksdagen i 1933 kom på 1,8 millioner mark, hvorav byen Nürnberg skal ha stått for 1,5 millioner av kostnadene.

Offisiell rikspartibok

Som et minne om de første rikspartidagene etter Hitlers maktovertakelse ble det gitt ut en egen bok. Boken inneholder et av de siste offisielle bildene av Ernst Röhm som noen måneder senere ble likvidert de lange knivers natt.
Den 260 siders rikt illustrerte boken ble utgitt av Julius Streicher, den kjente antisemitten og redaktøren av bladet Der Stürmer. Etter dette ble det utgitt årlige bøker fra rikspartidagene, men uten Streicher som publisist.
Kristoffer Rygg

Biografi

Han ble født i Oslo og vokste opp i Portugal. Som 16-åring startet han gruppa Ulver. Rygg var også vokalist i bandet Borknagar (1995–1997) og Arcturus (1993–2003)